CELEX: 32019D1729
Language: et
Date: 2019-10-15 00:00:00
Title: Komisjoni rakendusotsus (EL) 2019/1729 15. oktoober 2019, vastavushindamist käsitleva harmoneeritud standardi kohta, mis on koostatud Euroopa Parlamendi ja nõukogu määruste (EÜ) nr 765/2008 ja (EÜ) nr 1221/2009, Euroopa Parlamendi ja nõukogu direktiivi 2006/42/EÜ ning Euroopa Parlamendi ja nõukogu otsuse nr 768/2008/EÜ erisätteid sisaldavate liidu õigusaktide toetuseks (EMPs kohaldatav tekst)

16.10.2019   
               
               
                  ET
               
               
                  Euroopa Liidu Teataja
               
               
                  L 263/36
               
            
         KOMISJONI RAKENDUSOTSUS (EL) 2019/1729
         15. oktoober 2019,
         vastavushindamist käsitleva harmoneeritud standardi kohta, mis on koostatud Euroopa Parlamendi ja nõukogu määruste (EÜ) nr 765/2008 ja (EÜ) nr 1221/2009, Euroopa Parlamendi ja nõukogu direktiivi 2006/42/EÜ ning Euroopa Parlamendi ja nõukogu otsuse nr 768/2008/EÜ erisätteid sisaldavate liidu õigusaktide toetuseks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Euroopa Parlamendi ja nõukogu määrusega (EÜ) nr 765/2008 (2) ning Euroopa Parlamendi ja nõukogu otsusega nr 768/2008/EÜ (3) koondati uue õigusraamistiku alla kõik elemendid, mis on vajalikud tervikliku reguleeriva raamistiku tulemuslikuks toimimiseks tööstustoodete ohutuse ja nõuetele vastavuse tagamisel ning ühtse turu nõuetekohaseks toimimiseks. Uue õigusraamistiku üks peaeesmärke on tagada liidus toodete kindel ja usaldusväärne vastavushindamine. Määrusega (EÜ) nr 765/2008 loodi akrediteerimise ja turujärelevalve õiguslik alus. Otsusega nr 768/2008/EÜ ühtlustati liidu ühtlustamisõigusaktide tehnilised vahendid ning eelkõige vastavushindamisasutuste määramise kriteeriumid, nagu ka vastavushindamismenetlused ja nende kasutamise eeskirjad. Otsuses nr 768/2008/EÜ on sätestatud, et toodete turustamistingimusi ühtlustavad liidu õigusaktid peavad võimaluse korral sisaldama selle otsuse I lisas esitatud erisätteid.
                  
               
                     (2)
                  
                  
                     Määruse (EÜ) nr 765/2008 artikli 11 lõike 1 kohaselt eeldatakse, et riiklikud akrediteerimisasutused, mis tõendavad vastavust kriteeriumidele, mis on sätestatud asjakohases harmoneeritud standardis, mille viitenumber on avaldatud Euroopa Liidu Teatajas, vastavad määruse (EÜ) nr 765/2008 artiklis 8 sätestatud nõuetele, kui nad läbivad edukalt selle määruse artiklis 10 sätestatud vastastikuse hindamise.
                  
               
                     (3)
                  
                  
                     Määruse (EÜ) nr 765/2008 artikli 2 punktis 10 on akrediteerimine määratletud kui riikliku akrediteerimisasutuse poolt läbiviidav vastavushindamisasutuse atesteerimine, mis tõendab tema vastavust kindlaksmääratud vastavushindamisülesande täitmiseks harmoneeritud standardi põhjal kehtestatud nõuetele ja vajaduse korral mis tahes lisanõuetele, sealhulgas asjaomaste valdkondlike normide alusel kehtestatud nõuetele.
                  
               
                     (4)
                  
                  
                     Liidu õigusaktides, mis sisaldavad otsuse nr 768/2008/EÜ I lisas esitatud erisätteid, on erijuhtudel sätestatud kolmandast isikust vastavushindamisasutuste sekkumine asjaomastesse vastavushindamismenetlustesse. Lisaks sellele on kõigis sellistes õigusaktides otsuse nr 768/2008/EÜ I lisa artiklite R17 ja R18 ülevõtmise kaudu esitatud nõuded, millele vastavushindamisasutused peavad vastama, ning ette nähtud, et kui vastavushindamisasutus tõendab, et ta vastab sellistes asjakohastes harmoneeritud standardites või nende osades sätestatud kriteeriumidele, mille viitenumbrid on avaldatud Euroopa Liidu Teatajas, eeldatakse tema vastavust kõnealuses liidu õigusaktid esitatud nõuetele, kui kohaldatavad harmoneeritud standardid hõlmavad neid nõudeid.
                  
               
                     (5)
                  
                  
                     Leidub ka liidu õigusakte, milles ei võeta üle otsuse nr 768/2008/EÜ I lisa artiklit R17. Nende kohaselt on aga vaja, et sekkuks kolmandast isikust vastavushindamisasutus, kes neid asutusi akrediteerib vastavalt määrusele (EÜ) nr 765/2008, et tõendada selliste asutuste pädevust. Näiteks on Euroopa Parlamendi ja nõukogu määruse (EÜ) nr 1221/2009 (4) artikli 2 lõikes 20 „tõendaja“ defineeritud kui vastavalt Euroopa Parlamendi ja nõukogu määrusele (EÜ) nr 765/2008 määratletud vastavushindamisasutus või selliste asutuste ühendus või rühm, mis on akrediteeritud selle määruse kohaselt.
                  
               
                     (6)
                  
                  
                     Komisjon esitas 4. detsembri 2007. aasta kirjas M/417 Euroopa Standardikomiteele (CEN), Euroopa Elektrotehnika Standardikomiteele (Cenelec) ja Euroopa Telekommunikatsioonistandardite Instituudile (ETSI) taotluse viia lõpule töö harmoneeritud standarditega, mis toetavad uut õigusraamistikku (uue lähenemisviisi läbivaatamine) ning valdkondlikke sertifitseerimiskavasid. Eelkõige leiti, et uue õigusraamistiku rakendamise jaoks on vaja Euroopa standardeid, mis hõlmavad akrediteerimist, vastavushindamist ja kvaliteedi tagamist. Kõnealused volitused hõlmavad nii olemasolevaid kui ka tulevasi standardeid. Seoses sellega tegi komisjon nimetatud organisatsioonidele ülesandeks teha kindlaks kõik uue õigusraamistiku seisukohast olulised rahvusvahelised standardid ja/või teatavad valdkondlikud sertifitseerimiskavad ning võtta need vastu Euroopa tasandil Euroopa standarditena. Seega kuuluvad volituste raamesse Euroopa standardid, mis on koostatud määruse (EÜ) nr 765/2008, otsuse nr 768/2008/EÜ I lisa erisätteid sisaldavate liidu õigusaktide ja määruse (EÜ) nr 1221/2009 toetuseks.
                  
               
                     (7)
                  
                  
                     4. detsembri 2007. aasta taotluse M/417 põhjal viisid CEN ja Cenelec seega lõpule töö harmoneeritud standardiga EN ISO 19011:2018 (Juhtimissüsteemi auditeerimise juhised), võttes Euroopa standardi EN ISO 19011:2018 ekvivalendina vastu rahvusvahelise standardi ISO 19011:2018.
                  
               
                     (8)
                  
                  
                     Komisjon hindas koos CENi ja Ceneleciga, kas CENi koostatud standard EN ISO 19011:2018 vastab 4. detsembri 2007. aasta taotlusele M/417.
                  
               
                     (9)
                  
                  
                     Standard EN ISO 19011:2018 vastab nõuetele, mida ta peaks hõlmama ja mis on esitatud määrustes (EÜ) nr 765/2008 ja (EÜ) nr 1221/2009 ning otsuse nr 768/2008/EÜ I osa erisätteid sisaldavates liidu õigusaktides. Täpsemalt vastab see standard vastavushindamisasutustele esitatavatele nõuetele, mis sisalduvad otsuse nr 768/2008/EÜ I osa artiklis R17 ja mis käsitlevad auditeerimist seoses nimetatud otsuses sätestatud vastavushindamismenetlustega. Seepärast on asjakohane avaldada viited nimetatud standardile Euroopa Liidu Teatajas.
                  
               
                     (10)
                  
                  
                     EN ISO 19011:2018 on EN ISO 19011:2011 läbivaadatud versioon. Viide sellele avaldatakse Euroopa Liidu Teatajas (5) ja seega asendab see varasema versiooni. Seepärast on vajalik kustutada Euroopa Liidu Teatajast viide harmoneeritud standardile EN ISO 19011:2011. Selleks et anda ettevõtjatele ja kolmandast isikust vastavushindamisasutustele piisavalt aega oma juhtimissüsteemide ja auditeerimismeetodite kohandamiseks vastavalt läbivaadatud harmoneeritud standardile, on vaja standardi EN ISO 19011:2011 viite kustutamine edasi lükata.
                  
               
                     (11)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Viide harmoneeritud standardile EN ISO 19011:2018 (Juhtimissüsteemi auditeerimise juhised (ISO 19011:2018)), mis koostati käesoleva otsuse lisas loetletud liidu õigusaktide toetuseks, avaldatakse Euroopa Liidu Teatajas.
         
         
            Artikkel 2
            Viide harmoneeritud standardile EN ISO 19011:2011 (Juhtimissüsteemi auditeerimise juhised (ISO 19011:2011)) kustutatakse Euroopa Liidu Teatajast alates 1. jaanuarist 2021.
         
         
            Artikkel 3
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 15. oktoober 2019
            
               
                  Komisjoni nimel
               
               
                  President
               
               Jean-Claude JUNCKER
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 9. juuli 2008. aasta määrus (EÜ) nr 765/2008, millega sätestatakse akrediteerimise ja turujärelevalve nõuded seoses toodete turustamisega ja tunnistatakse kehtetuks määrus (EMÜ) nr 339/93 (ELT L 218, 13.8.2008, lk 30).
         
            (3)  Euroopa Parlamendi ja nõukogu 9. juuli 2008. aasta otsus nr 768/2008/EÜ toodete turustamise ühise raamistiku kohta ja millega tunnistatakse kehtetuks nõukogu otsus 93/465/EMÜ (ELT L 218, 13.8.2008, lk 82).
         
            (4)  Euroopa Parlamendi ja nõukogu 25. novembri 2009. aasta määrus (EÜ) nr 1221/2009 organisatsioonide vabatahtliku osalemise kohta ühenduse keskkonnajuhtimis- ja -auditeerimissüsteemis (EMAS) ning millega tunnistatakse kehtetuks määrus (EÜ) nr 761/2001 ning komisjoni otsused 2001/681/EÜ ja 2006/193/EÜ (ELT L 342, 22.12.2009, lk 1).
         
            (5)  ELT C 298, 8.9.2017, lk 150.
      
      
         
            LISA
            
               1.   
               
                  Euroopa Parlamendi ja nõukogu 8. mai 2000. aasta direktiiv 2000/14/EÜ välitingimustes kasutatavate seadmete müra kohta käivate liikmesriikide seaduste ühtlustamise kohta (EÜT L 162, 3.7.2000, lk 1);
               
            
            
               2.   
               
                  Euroopa Parlamendi ja nõukogu 17. mai 2006. aasta direktiiv 2006/42/EÜ, mis käsitleb masinaid ja millega muudetakse direktiivi 95/16/EÜ (ELT L 157, 9.6.2006, lk 24);
               
            
            
               3.   
               
                  Euroopa Parlamendi ja nõukogu 9. juuli 2008. aasta määrus (EÜ) nr 765/2008, millega sätestatakse akrediteerimise ja turujärelevalve nõuded seoses toodete turustamisega ja tunnistatakse kehtetuks määrus (EMÜ) nr 339/93 (ELT L 218, 13.8.2008, lk 30);
               
            
            
               4.   
               
                  Euroopa Parlamendi ja nõukogu 25. novembri 2009. aasta määrus (EÜ) nr 1221/2009 organisatsioonide vabatahtliku osalemise kohta ühenduse keskkonnajuhtimis- ja -auditeerimissüsteemis (EMAS) ning millega tunnistatakse kehtetuks määrus (EÜ) nr 761/2001 ning komisjoni otsused 2001/681/EÜ ja 2006/193/EÜ (ELT L 342, 22.12.2009, lk 1);
               
            
            
               5.   
               
                  Euroopa Parlamendi ja nõukogu 18. juuni 2009. aasta direktiiv 2009/48/EÜ mänguasjade ohutuse kohta (ELT L 170, 30.6.2009, lk 1);
               
            
            
               6.   
               
                  Euroopa Parlamendi ja nõukogu 16. juuni 2010. aasta direktiiv 2010/35/EL transporditavate surveseadmete kohta ja millega tunnistatakse kehtetuks nõukogu direktiivid 76/767/EMÜ, 84/525/EMÜ, 84/526/EMÜ, 84/527/EMÜ ja 1999/36/EÜ (ELT L 165, 30.6.2010, lk 1);
               
            
            
               7.   
               
                  Euroopa Parlamendi ja nõukogu 8. juuni 2011. aasta direktiiv 2011/65/EL teatavate ohtlike ainete kasutamise piiramise kohta elektri- ja elektroonikaseadmetes (ELT L 174, 1.7.2011, lk 88);
               
            
            
               8.   
               
                  Euroopa Parlamendi ja nõukogu 12. juuni 2013. aasta direktiiv 2013/29/EL pürotehniliste toodete turul kättesaadavaks tegemist käsitlevate liikmesriikide õigusaktide ühtlustamise kohta (ELT L 178, 28.6.2013, lk 27);
               
            
            
               9.   
               
                  Euroopa Parlamendi ja nõukogu 20. novembri 2013. aasta direktiiv 2013/53/EL, mis käsitleb väikelaevu ja jette ning millega tunnistatakse kehtetuks direktiiv 94/25/EÜ (ELT L 354, 28.12.2013, lk 90);
               
            
            
               10.   
               
                  Euroopa Parlamendi ja nõukogu 26. veebruari 2014. aasta direktiiv 2014/28/EL tsiviilotstarbeliseks kasutamiseks mõeldud lõhkematerjalide turul kättesaadavaks tegemist ja järelevalvet käsitlevate liikmesriikide õigusaktide ühtlustamise kohta (ELT L 96, 29.3.2014, lk 1);
               
            
            
               11.   
               
                  Euroopa Parlamendi ja nõukogu 26. veebruari 2014. aasta direktiiv 2014/29/EL lihtsate surveanumate turul kättesaadavaks tegemist käsitlevate liikmesriikide õigusaktide ühtlustamise kohta (ELT L 96, 29.3.2014, lk 45);
               
            
            
               12.   
               
                  Euroopa Parlamendi ja nõukogu 26. veebruari 2014. aasta direktiiv 2014/30/EL elektromagnetilist ühilduvust käsitlevate liikmesriikide õigusaktide ühtlustamise kohta (ELT L 96, 29.3.2014, lk 79);
               
            
            
               13.   
               
                  Euroopa Parlamendi ja nõukogu 26. veebruari 2014. aasta direktiiv 2014/31/EL mitteautomaatkaalude turul kättesaadavaks tegemist käsitlevate liikmesriikide õigusaktide ühtlustamise kohta (ELT L 96, 29.3.2014, lk 107);
               
            
            
               14.   
               
                  Euroopa Parlamendi ja nõukogu 26. veebruari 2014. aasta direktiiv 2014/32/EL mõõtevahendite turul kättesaadavaks tegemist käsitlevate liikmesriikide õigusaktide ühtlustamise kohta (ELT L 96, 29.3.2014, lk 149);
               
            
            
               15.   
               
                  Euroopa Parlamendi ja nõukogu 26. veebruari 2014. aasta direktiiv 2014/33/EL lifte ja lifti ohutusseadiseid käsitlevate liikmesriikide õigusaktide ühtlustamise kohta (ELT L 96, 29.3.2014, lk 251);
               
            
            
               16.   
               
                  Euroopa Parlamendi ja nõukogu 26. veebruari 2014. aasta direktiiv 2014/34/EL plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (ELT L 96, 29.3.2014, lk 309);
               
            
            
               17.   
               
                  Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62);
               
            
            
               18.   
               
                  Euroopa Parlamendi ja nõukogu 26. veebruari 2014. aasta direktiiv 2014/35/EL teatavates pingevahemikes kasutatavate elektriseadmete turul kättesaadavaks tegemist käsitlevate liikmesriikide õigusaktide ühtlustamise kohta (ELT L 96, 29.3.2014, lk 357);
               
            
            
               19.   
               
                  Euroopa Parlamendi ja nõukogu 15. mai 2014. aasta direktiiv 2014/68/EL surveseadmete turul kättesaadavaks tegemist käsitlevate liikmesriikide õigusaktide ühtlustamise kohta (ELT L 189, 27.6.2014, lk 164);
               
            
            
               20.   
               
                  Euroopa Parlamendi ja nõukogu 23. juuli 2014. aasta direktiiv 2014/90/EL, milles käsitletakse laevavarustust ja millega tunnistatakse kehtetuks nõukogu direktiiv 96/98/EÜ (ELT L 257, 28.8.2014, lk 146);
               
            
            
               21.   
               
                  Euroopa Parlamendi ja nõukogu 9. märtsi 2011. aasta määrus (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ (ELT L 88, 4.4.2011, lk 5);
               
            
            
               22.   
               
                  Euroopa Parlamendi ja nõukogu 9. märtsi 2016. aasta määrus (EL) 2016/424, mis käsitleb köisteid ning millega tunnistatakse kehtetuks direktiiv 2000/9/EÜ (ELT L 81, 31.3.2016, lk 1);
               
            
            
               23.   
               
                  Euroopa Parlamendi ja nõukogu 9. märtsi 2016. aasta määrus (EL) 2016/425, mis käsitleb isikukaitsevahendeid ja millega tunnistatakse kehtetuks nõukogu direktiiv 89/686/EMÜ (ELT L 81, 31.3.2016, lk 51);
               
            
            
               24.   
               
                  Euroopa Parlamendi ja nõukogu 9. märtsi 2016. aasta määrus (EL) 2016/426, mis käsitleb küttegaasi põletavaid seadmeid ning millega tunnistatakse kehtetuks direktiiv 2009/142/EÜ (ELT L 81, 31.3.2016, lk 99);
               
            
            
               25.   
               
                  Euroopa Parlamendi ja nõukogu 5. aprilli 2017. aasta määrus (EL) 2017/746 in vitro diagnostikameditsiiniseadmete kohta ning millega tunnistatakse kehtetuks direktiiv 98/79/EÜ ja komisjoni otsus 2010/227/EL (ELT L 117, 5.5.2017, lk 176);
               
            
            
               26.   
               
                  Euroopa Parlamendi ja nõukogu 5. aprilli 2017. aasta määrus (EL) 2017/745, milles käsitletakse meditsiiniseadmeid, millega muudetakse direktiivi 2001/83/EÜ, määrust (EÜ) nr 178/2002 ja määrust (EÜ) nr 1223/2009 ning millega tunnistatakse kehtetuks nõukogu direktiivid 90/385/EMÜ ja 93/42/EMÜ (ELT L 117, 5.5.2017, lk 1);
               
            
            
               27.   
               
                  Euroopa Parlamendi ja nõukogu 5. juuni 2019. aasta määrus (EL) 2019/1009, millega kehtestatakse ELi väetisetoodete turul kättesaadavaks tegemise nõuded ning muudetakse määrusi (EÜ) nr 1069/2009 ja (EÜ) nr 1107/2009 ning tunnistatakse kehtetuks määrus (EÜ) nr 2003/2003 (ELT L 170, 25.6.2019, lk 1);
               
            
            
               28.   
               
                  Komisjoni 12. märtsi 2019. aasta delegeeritud määrus (EL) 2019/945 mehitamata õhusõidukite süsteemide ja mehitamata õhusõidukite süsteemide kolmandate riikide käitajate kohta (ELT L 152, 11.6.2019, lk 1).